
13/03/2018

הכנסת העשרים
מושב רביעי
<פרוטוקול מס' 740>
מישיבת ועדת העבודה, הרווחה והבריאות
יום שלישי, כ"ו באדר התשע"ח (13 במרץ 2018), שעה 10:15
<סדר היום:>
<1. הצעת חוק לחלוקת חיסכון פנסיוני בין בני זוג שנפרדו (תיקון - הארכת התקופה להגשת בקשה לרישום פסק דין שניתן לפני יום התחילה), התשע"ז-2017, (פ/4464/20), של חברת הכנסת מרב מיכאלי>
<2. הצעת חוק לחלוקת חיסכון פנסיוני בין בני זוג שנפרדו (תיקון - הארכת התקופה להגשת בקשה לרישום פסק דין שניתן לפני יום התחילה), התשע"ח-2018, (פ/4962/20), של חברת הכנסת מיכל רוזין>
<3. הצעת חוק לחלוקת חיסכון פנסיוני בין בני זוג שנפרדו (תיקון - הארכת התקופה להגשת בקשה לרישום פסק דין שניתן לפני יום התחילה), התשע"ח-2018, (פ/5050/20), של חבר הכנסת אלי אלאלוף, של חברת הכנסת מרב מיכאלי>
בקשה לדיון מחדש של חברת הכנסת מירב בן ארי לפי סעיף 115 לתקנון הכנסת.
נכחו:

<חברי הוועדה:> 
מירב בן ארי – היו"ר
<ייעוץ משפטי:>
נעה בן שבת
<מנהלת הוועדה:>
ענת כהן שמואל
<רישום פרלמנטרי:>
הילה לוי
1. הצעת חוק לחלוקת חיסכון פנסיוני בין בני זוג שנפרדו (תיקון - הארכת התקופה להגשת בקשה לרישום פסק דין שניתן לפני יום התחילה), התשע"ז-2017, (פ/4464/20), של חברת הכנסת מרב מיכאלי

2. הצעת חוק לחלוקת חיסכון פנסיוני בין בני זוג שנפרדו (תיקון - הארכת התקופה להגשת בקשה לרישום פסק דין שניתן לפני יום התחילה), התשע"ח-2018, (פ/4962/20), של חברת הכנסת מיכל רוזין

3. הצעת חוק לחלוקת חיסכון פנסיוני בין בני זוג שנפרדו (תיקון - הארכת התקופה להגשת בקשה לרישום פסק דין שניתן לפני יום התחילה), התשע"ח-2018, (פ/5050/20), של חבר הכנסת אלי אלאלוף, של חברת הכנסת מרב מיכאלי

בקשה לדיון מחדש של חברת הכנסת מירב בן ארי לפי סעיף 115 לתקנון הכנסת

<היו"ר מירב בן ארי:>
שלום לכולם, תודה שבאתם, אנחנו נפתח את ישיבת ועדת העבודה, הרווחה והבריאות. היום יום שלישי, 13 במרס 2018, כ"ו באדר תשע"ח, בנושא: בקשה לדיון מחדש של חברת הכנסת מירב בן ארי לפי סעיף 115 לתקנון הכנסת. 

<נעה בן שבת:>
רצינו לבקש לקיים דיון מחדש. למרות שהיה ברור אתמול שאנחנו דנים בשלוש ההצעות יחד, אבל לא הצבענו באופן פורמלי על המיזוג, לכן רצינו לבקש להשלים את התהליך. 

<היו"ר מירב בן ארי:>
לקיים דיון מיוחד מחדש, להשלים את התהליך ולמזג את שלוש הצעות החוק. 

<נעה בן שבת:>
אני אגיד עוד דבר, שבינתיים קיבלנו תגובה ממשרד האוצר שאומרת שאין להצעת החוק עלות משמעותית. 

<היו"ר מירב בן ארי:>
אז מה הוא רצה?

<נעה בן שבת:>
הוא רצה את התיקון כי הוא רצה אותו לגופו, וזה דבר שצריך יהיה לשקול אחרי הקריאה הראשונה, אבל מעבר לזה אין לזה עלות תקציבית במובן הזה שגם אם הממשלה תתנגד להצעת החוק, זה לא יהפוך אותה להצעת חוק תקציבית במובן זה שהיא תדרוש 50 חברי כנסת במליאה. 

נושא נוסף, דיברנו על זה שהתחילה תהיה ב-6 בפברואר 2018. אני רוצה לוודא שזה באמת התאריך  ואם לא, יכול להיות שזה יהיה ב-5 בפברואר או ב-1 בפברואר. זה הטווח של הזמנים. 

<היו"ר מירב בן ארי:>
בכל מקרה זה כבר היה. 

<נעה בן שבת:>
נכון, בכל מקרה זאת תחילה רטרואקטיבית. ה-6 בפברואר זה התאריך שבו אמור לחול החוק, זה התאריך שבו אמור היה להסתיים. זה אמור להיות התאריך הזה, ה-6 בפברואר. 

<היו"ר מירב בן ארי:>
לקרוא את הצעת החוק? 

<ענת כהן שמואל:>
קודם צריך להצביע על הרביזיה. 

<היו"ר מירב בן ארי:>
מי בעד הרביזיה?

הצבעה

בעד הרביזיה – פה אחד
נגד – אין
נמנעים – אין

הרביזיה נתקבלה.  
<היו"ר מירב בן ארי:>
הרביזיה עברה. עכשיו אקרא את שלוש הצעות החוק ואז נצביע על המיזוג. 

1. הצעת חוק לחלוקת חיסכון פנסיוני בין בני זוג שנפרדו (תיקון - הארכת התקופה להגשת בקשה לרישום פסק דין שניתן לפני יום התחילה), התשע"ז-2017, (פ/4464/20), של חברת הכנסת מרב מיכאלי.
2. הצעת חוק לחלוקת חיסכון פנסיוני בין בני זוג שנפרדו (תיקון - הארכת התקופה להגשת בקשה לרישום פסק דין שניתן לפני יום התחילה), התשע"ח-2018, (פ/4962/20), של חברת הכנסת מיכל רוזין.
3. הצעת חוק לחלוקת חיסכון פנסיוני בין בני זוג שנפרדו (תיקון - הארכת התקופה להגשת בקשה לרישום פסק דין שניתן לפני יום התחילה), התשע"ח-2018, (פ/5050/20), של חבר הכנסת אלי אלאלוף, של חברת הכנסת מרב מיכאלי.
אני אצביע בעד מיזוג שלוש הצעות החוק. 

<נעה בן שבת:>
נכון, לפי סעיף 79ג לתקנון הכנסת. 

<היו"ר מירב בן ארי:>
מי בעד המיזוג, מי נגד. 

הצבעה

בעד המיזוג – פה אחד
נגד – אין
נמנעים – אין

ההצעה למיזוג הצעות החוק נתקבלה. 

<היו"ר מירב בן ארי:>
המיזוג אושר בוועדה. 

<נעה בן שבת:>
אפשר לאשר בקריאה ראשונה את ההצעות הממוזגות. 

אולי בכל זאת תצביעי גם על ההצעות הממוזגות כהצעה אחת? מכיוון שפתחנו את הכול לדיון מחדש, אנחנו נצביע על ההצעה כהצעה ממוזגת אחת עם התיקונים. 
<היו"ר מירב בן ארי:>
מי בעד הצעת חוק ממוזגת אחת, בנוסח שהוקרא אתמול? 
הצבעה

בעד ההצעה – פה אחד
נגד – אין
נמנעים – אין

ההצעה לראות את ההצעות כהצעת חוק ממוזגת אחת נתקבלה. 

<היו"ר מירב בן ארי:>
ההצעה התקבלה פה אחד. תודה רבה לכולם, החוק אושר. הישיבה נעולה. 

<הישיבה ננעלה בשעה 10:20.>

